U-I-36/02
Datum: 2004-09-23T00:00:00.000+02:00
ecli: ECLI:SI:USRS:2004:U.I.36.02
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 23.09.2004
dokument: US23833
akt: Zakon o orožju (Uradni list RS, št. 61/00 in 73/04) (ZOro), 2. odst. 59. čl.
resitev: ustavitev
izrek: Postopek za preizkus pobude za začetek postopka za oceno ustavnosti drugega odstavka 59. člena Zakona o orožju (Uradni list RS, št. 61/00 in 73/04) se ustavi.
stavek: Ustavno sodišče ustavi postopek, če pobudnik na poziv Ustavnega sodišča, naj se zaradi izkazovanja pravnega interesa v času odločanja Ustavnega sodišča izjavi, ali ima v konkretni zadevi še vedno odprt postopek, ne odgovori.
odlocitev: sklep
geslo: 1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
podlaga: Člen 28.3, Zakon o Ustavnem sodišču[ZUstS]
vlagatelj: Ljubo Levačič, Maribor
datum_vloge: 2002-02-10T23:00:00.000Z
datum_odlocitve: 2004-09-22T22:00:00.000Z

# U-I-36/02 -10

23. 9. 2004

## SKLEP

Ustavno sodišče je v postopku za preizkus pobude Ljuba Levačiča iz Maribora na seji dne 23. septembra 2004 sklenilo:

Postopek za preizkus pobude za začetek postopka za oceno ustavnosti drugega odstavka 59. člena Zakona o orožju (Uradni list RS, št. 61/00 in 73/04) se ustavi.

### OBRAZLOŽITEV

Pobudnik izpodbija v izreku navedeno določbo zakona.

Pobudnik zatrjuje svoj pravni interes za vložitev pobude s tem, da je kot lovec, ki je izstopil iz lovske družine, v postopku odvzema orožnega lista za lovsko orožje. Ustavno sodišče ga je zaradi izkazovanja pravnega interesa v času odločanja Ustavnega sodišča pozvalo, naj se izjavi, ali ima v tej zvezi še vedno odprt postopek. Pri tem ga je opozorilo, da lahko postopek za preizkus pobude ustavi, če v roku 30 dni ne bo dal podatkov, potrebnih za nadaljevanje postopka.

Ker pobudnik na poziv v danem roku ni odgovoril, je Ustavno sodišče postopek ustavilo.

Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.

Predsednica
 dr. Dragica Wedam Lukić